cyanic-selkie/wikianc huggingface dataset:
Πέτρινοι κύκλοι της Σενεγκάμπια
Ιστορία
Από έρευνες που πραγματοποιήθηκαν, βρέθηκαν κάτω από τους βράχους αυτούς προσωπικά αντικείμενα όπως εργαλεία, κοσμήματα, όπλα, αγγεία κ.α υποδηλώνοντας ότι πρόκειται για τάφους έως και 1500 ετών. Σε αρκετά σημεία υπήρξε πλήθος σκελετών ανά τάφο γεγονός που σηματοδοτεί θάνατο μετά από μάχη ή κάποια επιδημία. Παρόλα αυτά και σύμφωνα με προφορικές παραδόσεις τον ιθαγενών πιστεύεται ότι οι κύκλοι είναι χώρος κατοικίας των πνευμάτων και όσοι θάφτηκαν εκεί αποτέλεσαν μέρος θυσίας στα πνεύματα αυτά. Άλλοι χαρακτηρίζουν τον χώρο ως μιας μικρότερης κλίμακας Stonehenge επειδή έχει και αυτός μια αινιγματική φύση.
Το 2006 συμπεριλήφθηκε στον κατάλογο της Unseco ως μνημείο παγκόσμιας πολιτιστικής κληρονομιάς αφού θεωρήθηκε παράδοση και τελετουργικό ενός αρχαίου πολιτισμου αλλά και σπουδαίο δημιούργημα.
Βέρα Χολόντναγια
Η Βέρα Βασίλγιεβνα Χολόντναγια (ρωσικά: Вера Васильевна Холодная, ουκρανικά: Віра Василівна Холодна, 5 Αυγούστου 1893 - 16 Φεβρουαρίου 1919) ήταν ηθοποιός και η πρώτη σταρ του ρωσικού βωβού κινηματογράφου. Από τη φιλμογραφία της σώζονται έως και σήμερα μόλις πέντε ταινίες, ενώ είναι άγνωστο στο πόσες ακριβώς συμμετείχε, με υπολογισμούς και υποθέσεις ίσως συμμετείχε σε αρκετές περισσότερες από 50 ταινίες (ίσως και σε 100).
Πρώιμα χρόνια
Γεννήθηκε στο Πόλταβα, της Ρωσικής Αυτοκρατορίας, σημερινή περιοχή της Ουκρανίας, ως Βίρα Λεβτσένκο. Σε ηλικία δύο ετών, πήγε στη Μόσχα, και έζησε με τη γιαγιά της, που μόλις είχε περιπέσει σε χηρεία. Όταν ήταν μικρό κορίτσι ακόμα, ονειρευόταν μία καριέρα ως μπαλαρίνα. Για τον λόγο του αληθές, γράφτηκε και στη σχολή μπαλέτων του Μπολσόι. Από τα παιδικά της κιόλας χρόνια, η Βέρα έπαιρνε συμμετοχές σε οικογενειακά θεατρικά. Όταν έφτασε την ηλικία των δέκα, τότε στάλθηκε στην ξακουστή Σχολή Περπελκινα.
Γάμος και οικογένεια
Κατά τον χορό της αποφοίτησής της, γνώρισε τον Βλάντιμιρ Χολόντι, ο οποίος ήταν κι αυτός μαθητής εκεί, ενώ εκτός από αυτό ήταν και συντάκτης μιας αθλητικής καθημερινής εφημερίδας, καθώς οδηγός αγώνων, και ο οποίος λέγεται ότι ήταν ένας από τους πρώτους Ρώσους οδηγούς αγώνων. Κατόπιν, παντρεύτηκαν και συγκεκριμένα το 1910, παρά τις αντιρρήσεις και των οικογενειών τους. Η Βέρα έκτοτε τον συνόδευε σε στους αγώνες του, ενώ πήρε και το επώνυμό του, το οποίο μεταφράζεται "η παγερή", πολλοί το θεώρησαν μάλιστα και επιτυχημένο ψευδώνυμο. Το 1912, απέκτησαν και την κόρη τους την Ευγκένια, ενώ έναν χρόνο αργότερα υιοθέτησαν κι ένα παιδί.
Υποκριτική καριέρα
Το 1908, η Βέρα παρακολούθησε μία παράσταση της Φρανσέσκα ντα Ρίμινι και της Βέρα Κομισαρζέβσκαγια. Το θέαμα την εντυπωσίασε, ειδικότερα η ερμηνεία της Κομισαρζέβσκαγια. Έκτοτε, αποφάσισε να ασχοληθεί με την υποκριτική. Έτσι, ήρθε σε επαφή με τον Βλάντιμιρ Γκάρντιν, έναν σπουδαίο Ρώσο σκηνοθέτη, ο οποίος της έδωσε, εν τέλει, κάποιον μικρό ρόλο στην ταινία του, Anna Karenina
Το 1915, Γιεβγκένι Μπάουερ, βρισκόταν σε ετοιμασίες για τη νέα ταινία του Pesn Torzhestvuyushchey Lyubvi,, που αφορούσε ένα δράμα αγάπης, και έψαχνε να βρει την κατάλληλη ηθοποιό, της οποίας η ομορφιά θα ήταν εκτυφλωτική. Όταν η Βέρα συστήθηκε στον Μπάουερ, εκείνος τη δέχτηκε απευθείας, άκρως εντυπωσιασμένος από την ομορφιά της. Η ταινία κατέληξε μεγάλη επιτυχία, με τον σκηνοθέτη να ξεκινά αμέσως την επόμενη ταινία του, πάλι με πρωταγωνίστρια τη Χολόντναγια. Η επόμενη ταινία ήταν ένα μελόδραμα το Plamya Neba. Αυτό το έργο έφερε, τελικά, τη φήμη στη Χολόντναγια.
Στις αρχές του 1917, κυκλοφόρησε άλλη μία από τις πιο γνωστές ταινίες της ηθοποιού, το U kamina, το οποίο ήταν βασισμένο σε έναν δημοφιλές ρομάντζο. Όσο συμμετείχε σε ταινίες τόσο μεγαλύτερη καλή υποδοχή δεχόταν. Το Molchi, grust... molchi ήταν κι αυτό μια τεράστια επιτυχία. Πολλά έργα της ήταν βασισμένα σε τραγούδια αγάπης, όπως κι αυτή. Εκείνη την εποχή, μάλλον δεν υπήρχε άλλο φιλμ που να έχει αποσπάσει τόσες πολλές κριτικές. Ενώ ήδη στα μέσα του 1918, η Χολόντναγια, από μία δημοφιλής και αξιοσέβαστη ηθοποιός, έγινε ένα πραγματικό φαινόμενο στον ρωσικό κινηματογράφο.
Πρώτος Παγκόσμιος Πόλεμος και Ρωσική Επανάσταση
Αφού ο άντρας της εντάχθηκε στον πόλεμο, η Βέρα υπέγραψε συμβόλαιο με την Khanzhonkov studio. Κατά τον καιρό της Ρωσικής Επανάστασης, κυκλοφορούσε περίπου ένα φιλμ τον μήνα. Μία από τις μεγάλες της επιτυχίες, που έπαιζαν έως και το 1924 ήταν το At the Fire Side, το οποίο όμως σταμάτησε να προβάλλεται, εξ αιτίας των σοβιετικών αρχών, οι οποίες μάλιστα κατέστρεψαν και πολλά άλλα έργα της.
Κατά την περίοδο του Ρωσικού Εμφυλίου Πολέμου, οι Μπολσεβίκοι, ζήτησαν από τις εταιρείες παραγωγής να περιοριστεί η παραγωγή των μελοδραματικών ταινιών και να ξεκινήσουν να γίνονται περισσότερες διασκευές κλασσικών έργων. Έτσι, η Χολόντναγια πρωταγωνίστησε στο The Living Corpse, το οποίο βασίζεται σε ιστορία του Τολστόι.
Συνθήκες θανάτου
Τα επίσημα Ρωσικά αρχεία δηλώνουν ότι η Χολόντναγια πέθανε εξ αιτίας της Ισπανικής γρίπης, κατά τη διάρκεια της πανδημίας του 1919. Αυτό όμως δεν μοιάζει και τόσο πιθανό. Υπάρχουν αρκετές υποθέσεις γύρω από τον θάνατό της. Μία από αυτές τις ιστορίες υποστηρίζει ότι δηλητηριάστηκε από τον Γάλλο πρέσβη, ο οποίος πίστευε πως η Βέρα ήταν κατάσκοπος των Μπολσεβίκων.
Κληρονομιά
Η ζωή της έγινε ταινία το 1976, από τον σκηνοθέτη Νικίτα Μιχάλκοβ, ονόματι A Slave of Love. Επίσης, το 1992, κυκλοφόρησε κι ένα ντοκιμαντέρ για τη ζωή της. Έναν χρόνο αργότερα, το πρόσωπό της ξεκίνησε να κοσμεί γραμματόσημο, ενώ το 2003, στην Οδησσό, χτίστηκε ένα άγαλμα προς τιμήν της, το οποίο φιλοτεχνήθηκε από τον Αλεξάντερ Π. Τοκάρεβ.
Εξωτερικοί σύνδεσμοι
Κατηγορία:Ρώσοι ηθοποιοί βωβών ταινιών Κατηγορία:Ρωσίδες ηθοποιοί
Πανελλήνιο Πρωτάθλημα Ελευθέρας Πάλης 1965 (Ιανουάριος)
Το Πανελλήνιο Πρωτάθλημα Ελευθέρας Πάλης 1965 ή Ζ´ Πανελλήνιοι Αγώνες Ελευθέρας Πάλης ήταν η 7η διοργάνωση του Πανελληνίου Πρωταθλήματος Ελευθέρας Πάλης, που διεξήχθη από την Ελληνική Ομοσπονδία Φιλάθλων Πάλης, Άρσης Βαρών (Ε.Ο.Φ.Π.Α.Β.). Οι αγώνες πραγματοποιήθηκαν στο Κλειστό γυμναστήριο του Π.Α.Ο., στην Αθήνα από το Σάββατο 16 έως και την Κυριακή 17 Ιανουαρίου του 1965. Οι Πανελλήνιοι αγώνες είχαν προγραμματιστεί να διεξαχθούν μέσα στο 1964, έγιναν τελικά, ύστερα από αναβολές το 1965. Διεξήχθησαν 8 αγωνίσματα και θεωρήθηκαν πετυχημένοι.
Πρωταθλήτρια ομάδα αναδείχθηκε η ΧΑΝΘ με 39 βαθμούς. Επτά σύλλογοι κέρδισαν μετάλλια. Την πρώτη θέση κατέκτησε η ΧΑΝΘ με 3 χρυσά, 3 ασημένια και 1 χάλκινο μετάλλιο. Τη δεύτερη θέση κατέλαβε ο Εθνικός Γ.Σ. με 2 χρυσά και 2 χάλκινα και την τρίτη ο Πανελλήνιος Γ.Σ. με 2 χρυσά και 1 χάλκινο μετάλλιο.
Κάτοχοι μεταλλίων
1962 | 1963 | 1965 | 1965 (Οκτώβριος) | 1966
Πίνακας μεταλλίων
Πηγή:
Βαθμολογία
Πηγή:
Παραπομπές
Κατηγορία:Αθλητικά γεγονότα του 1965 Κατηγορία:Πανελλήνιο Πρωτάθλημα Ελευθέρας Πάλης Κατηγορία:Διοργανώσεις ελευθέρας πάλης στην Αθήνα
Ελευθερία Μοσχάτου (καλαθοσφαίριση γυναικών)
Ο Αθλητικός Όμιλος Ελευθερία Μοσχάτου είναι ελληνικό αθλητικό σωματείο που δραστηριοποιείται στην περιοχή του Μοσχάτου στην Αθήνα. Επίσημο έτος ίδρυσής του είναι το 1973 και οι αθλητές του αγωνίζονται με χρώματα το μπλε, το λευκό και συμπληρωματικά το μαύρο.
Το τμήμα γυναικείας καλαθοσφαίρισης του συλλόγου διατηρεί τόσο ομάδα ενήλικων γυναικών, όσο και ακαδημίες νεαρών ηλικιακά αθλητριών. Νομικά έχει τη μορφή ερασιτεχνικού σωματείου. Ως έδρα χρησιμοποιεί το Δημοτικό Κλειστό Γυμναστήριο του Μοσχάτου, χωρητικότητας 330 καθήμενων θεατών.
Το νταμπλ του 2004
Η ομάδα καλαθοσφαίρισης γυναικών της Ελευθερίας Μοσχάτου, αγωνιζόμενη στα πλαίσια του τοπικού πρωταθλήματος της Ε.Σ.ΚΑ. Νότιας Αττικής, αναδείχτηκε Πρωταθλήτρια και Κυπελλούχος γυναικών την άνοιξη του 2004. Την επόμενη περίοδο ανήλθε στην Α2 Εθνική Κατηγορία (Όμιλος Νότου), όπου και αγωνίστηκε για πέντε περιόδους.
Στην Α2 Εθνική Κατηγορία (2004-2009)
Στην παρθενική της περίοδο στην Α2 Εθνική, 2004-05, η Ελευθερία τοποθετήθηκε στον Όμιλο Νότου, τον οποίο συνέθεταν 12 ομάδες. Ο απολογισμός της πρώτης της χρονιάς ήταν 9 νίκες και 13 ήττες. Βρέθηκε να ισοβαθμεί με το Γ.Σ. Περιστερίου, απέναντι στον οποίο υπερείχε βάσει των μεταξύ τους αποτελεσμάτων, και τελικά κατετάγη στην 8η θέση της τελικής βαθμολογίας. Την ίδια χρονιά έλαβε χώρα και η πρώτη παρουσία της ομάδας στο θεσμό του Κυπέλλου Ελλάδος, στα πλαίσια του οποίου έδωσε 3 παιχνίδια και πιο συγκεκριμένα στην Α' Φάση. Στο πρώτο απέκλεισε το Φιλαθλητικό Ζωγράφου με σκορ 71-45. Στη συνέχεια νίκησε τον Παγχιακό με σκορ 50-65, για να υποκύψει τελικά στην 3η Αγωνιστική όπου και έχασε με μεγάλη διαφορά (67-32) από τον Άρη Θήβας.
Την επόμενη χρονιά, 2005-06, οι Όμιλοι της Α2 Εθνικής φιλοξένησαν 14 ομαδες. Το σωματείο του Μοσχάτου τερμάτισε και πάλι σχετικά χαμηλά στη βαθμολογία και πιο συγκεκριμένα στη 10η θέση. Το ισοζύγιο αποτελεσμάτων του ήταν 10 νίκες και 16 ήττες, ενώ δεν παρατηρήθηκε ισοβαθμία. Σε ό,τι αφορά το Κύπελλο Ελλάδος, υποχρέωσε σε ήττα το Περιστέρι στην Α' Φάση με σκορ 67-44. Στη Β' Φάση, ωστόσο, γνώρισε την ήττα με σκορ 63-74 από τον Γ.Α.Σ. Κομοτηνή με συνέπεια να αποκλειστεί από τη συνέχεια της διοργάνωσης.
Την αγωνιστική περίοδο 2006-07 η Ελευθερία σημείωσε την καλύτερη επίδοση της πενταετίας αυτής στα Εθνικά Πρωταθλήματα, κλείνοντας τη χρονιά στην 6η θέση του τελικού βαθμολογικού πίνακα. Ο απολογισμός της χρονιάς ήταν 16 νίκες και 10 ήττες, ενώ τον Όμιλο συνέθεσαν και πάλι 14 ομάδες. Η ομάδα συμμετείχε επιπλέον σε δύο αγώνες για το Κύπελλο. Στην μεν Α' Φάση υποχρέωσε σε ήττα τους Κυρίαρχους Παλαιάς Κοκκινιάς με σκορ 56-79, στη δε Β' Φάση ηττήθηκε με τη σειρά της από τον Απόλλωνα Πτολεμαΐδας με σκορ 41-52.
Την επόμενη περίοδο, 2007-08, η απόδοση της ομάδας του Μοσχάτου κυμάνθηκε χονδρικά στα ίδια επίπεδα με αποτέλεσμα να συγκεντρώσει 13 νίκες και 13 ήττες. Την ίδια συγκομιδή είχε και ο Γ.Σ. Αγίας Παρασκευής, απέναντι στον οποίο όμως η Ελευθερία βρέθηκε να υπερτερεί. Στην τελική βαθμολογική κατάταξη βρέθηκε μία θέση χαμηλότερα από την προηγούμενη χρονιά, δηλαδή στην 7η σε σύνολο 14 ομάδων. Στο Κύπελλο η πορεία της τερματίστηκε πρόωρα εφόσον έχασε στην πρεμιέρα με σκορ 64-47 από το Δ.Α.Σ. Άνω Λιοσίων.
Επιστροφή στο Τοπικό Πρωτάθλημα (2009-2015)
Την επόμενη αγωνιστική περίοδο, 2010-11, κατά τη Β' Φάση οι 18 ομάδες του γυναικείου Πρωταθλήματος χωρίστηκαν σε 3 Ομίλους δυναμικότητας βάσει των αποτελεσμάτων της Α' Φάσης. Η Ελευθερία τοποθετήθηκε στον τρίτο Όμιλο, αυτόν της χαμηλότερης δυναμικότητας, ολοκληρώνοντας τη χρονιά στη 16η θέση του τελικού συνολικού βαθμολογικού πίνακα.
Τη χρονιά 2011-12 επέστρεψε το σύστημα βάσει του οποίου μετά την ολοκλήρωση της Α' Φάσης οι ομάδες χωρίστηκαν σε δύο γκρουπ δυναμικότητας. Η Ελευθερία βρέθηκε αυτή τη φορά στον «Όμιλο των Ισχυρών», κλείνοντας την κανονική περίοδο στην 8η θέση. Πέρασε επιτυχώς στη διαδικασία των Play-offs όπου και διασταυρώθηκε με τον πρωτοπόρο και μετέπειτα Πρωταθλητή, Φάρο Κερατσινίου. Το εισιτήριο για την τετράδα θα έδιναν οι δύο νίκες, τις οποίες ο Φάρος πήρε διαδοχικά, με 53-39 και 24-53, με αποτέλεσμα να τερματιστεί εκεί η πορεία της Ελευθερίας στο Πρωτάθλημα.
Την επόμενη χρονιά, 2012-13, ο σύλλογος βελτιώθηκε αγωνιστικά και βρέθηκε στην 3η θέση της βαθμολογικής κατάταξης της κανονικής περιόδου, περνώντας για δεύτερη συνεχόμενη χρονιά στα Play-offs. Ακολούθησαν δύο νικηφόρα παιχνίδια (40-50, 59-48) απέναντι στην ομάδα της Αργυρούπολης, με αποτέλεσμα η Ελευθερία να προκριθεί στη σειρά των Τελικών του πρωταθλήματος, όπου αντιμετώπισε με μειονέκτημα έδρας το Παλαιό Φάληρο. Εκεί, σε δύο αμφίρροπους αγώνες, ηττήθηκε δύο φορές (56-54, 53-48), χάνοντας την ευκαιρία να επιστρέψει στην Α2 Εθνική. Την ίδια χρονιά η ομάδα του Μοσχάτου προκρίθηκε στο Τελικό του Κυπέλλου Γυναικών της Ε.Σ.ΚΑ.Ν.Α. επικρατώντας στον Ημιτελικό της Προοδευτικής Νεολαίας με σκορ 51-29. Κυπελλούχος της χρονιάς, ωστόσο, αναδείχθηκε η Αργυρούπολη που νίκησε την Ελευθερία με σκορ 62-53.
Κατά την αγωνιστική περίοδο 2013-14 η Ελευθερία παρουσίασε την ίδια δυναμική ολοκληρώνοντας τις αγωνιστικές της υποχρεώσεις στη 2η θέση του βαθμολογικού πίνακα, πίσω μόνο από την αήττητη Δάφνη Αγίου Δημητρίου. Στα πλαίσια των Play-offs αντιμετώπισε αρχικά την ομάδα του Προφήτη Ηλία Πειραιά απέναντι στην οποία επικράτησε δύο φορές σε τρεις αγώνες (48-51 ήττα εντός, 35-49 νίκη εκτός, 43-34 νίκη εντός). Στους Τελικούς η Ελευθερία διασταυρώθηκε με τη Δάφνη Αγίου Δημητρίου (49-43 ήττα εκτός, 65-61 νίκη εντός, 65-54 ήττα εκτός) χάνοντας τελικά το τρόπαιο και το εισιτήριο για την Α2 Εθνική Κατηγορία.
Η Ελευθερία συνέχισε να είναι υπολογίσιμη δύναμη και το 2014-15, χρονιά κατά την οποία έκλεισε την κανονική περίοδο στην 3η θέση του βαθμολογικού πίνακα. Στη διαδικασία των Play-offs διασταυρώθηκε με το Φοίνικα Πειραιά, έχοντας ανάγκη δύο νίκες για να προκριθεί στους Τελικούς. Υποφέροντας όμως από τραυματισμούς η ομάδα δεν ανταποκρίθηκε, χάνοντας δύο συνεχόμενες φορές με 55-47 και 49-63 εκτός κι εντός έδρας αντίστοιχα. Στη σειρά των Μικρών Τελικών αντιμετώπισε τον Προφήτη Ηλία απέναντι στον οποίο επίσης δεν κατάφερε να πάρει νικηφόρο αποτέλεσμα (64-52, 39-44). Με τον τρόπο αυτό τερμάτισε στην 4η θέση.
Αγωνιστική περίοδος (2015-2016)
Η αγωνιστική περίοδος 2015-16 ξεχωρίζει στην ιστορία του συλλόγου για το γεγονός ότι σε αυτή κατέκτησε το δεύτερό του νταμπλ σε τοπικό επίπεδο, επιστρέφοντας στη συνέχεια στα εθνικά πρωταθλήματα.
Κάριβουρστ
Το Κάριβουρστ είναι γρήγορο φαγητό με χώρα προέλευσης τη Γερμανία. Περιλαμβάνει τηγανητό χοιρινό λουκάνικο (μπράτβουρστ) σερβιρισμένο με σάλτσα κάρυ και γαρνιρισμένο με τσιγαρισμένα κρεμμύδια και κάρυ σε σκόνη. Η σάλτσα κάρυ παρασκευάζεται με προσθήκη κάρυ σε κέτσαπ ή πελτέ. Το πιάτο συνήθως σερβίρεται και με τηγανητές πατάτες.
Παραπομπές
Κατηγορία:Φαστ φουντ Κατηγορία:Γερμανική κουζίνα Κατηγορία:Φαγητό δρόμου Κατηγορία:Λήμματα που περιέχουν κείμενο στα γερμανικά
Ελευθερία Μοσχάτου (καλαθοσφαίριση γυναικών)
Αγωνιστική περίοδος (2015-2016)
Σε ό,τι αφορά τη διοργάνωση του Κυπέλλου Νότιας Αττικής η Ελευθερία ευνοήθηκε στην κλήρωση καθώς πέρασε τη «Φάση των 16» άνευ αγώνος. Στη «Φάση των 8» νίκησε εντός έδρας τις Νεανίδες του Πρωτέα Βούλας με σκορ 61-46. Στους Ημιτελικούς επικράτησε εντός έδρας απέναντι στο Φοίνικα Πειραιώς με σκορ 51-41. Στον Τελικό αναδείχθηκε νικήτρια απέναντι στις Νεανίδες του Κρόνου Αγίου Δημητρίου με σκορ 42-56. Πολυτιμότερη παίκτρια του αγώνα αναγνωρίστηκε η αθλήτρια της Ελευθερίας, Νατάσα Κακλέα.
Στην Κανονική Περίοδο του Πρωταθλήματος Νότιας Αττικής η Ελευθερία αντιμετώπισε 12 αντιπάλους σε διπλούς αγώνες. Ολοκλήρωσε τις αγωνιστικές της υποχρεώσεις στην κορυφή του βαθμολογικού πίνακα με 23 νίκες και 1 ήττα. Στους Ημιτελικούς των Play-Offs, όπου το πέρασμα στην επόμενη και τελευταία φάση καθόριζαν δύο νίκες, διασταυρώθηκε με τον Προφήτη Ηλία. Στον πρώτο μεταξύ τους αγώνα νίκησε εντός έδρας με σκορ 70-42. Επικράτησε και εκτός έδρας με σκορ 29-47 κάνοντας το επιθυμητό 2-0 στη σειρά. Στους Τελικούς, που επίσης κρίνονταν στις δύο νίκες, η ομάδα του Μοσχάτου διασταυρώθηκε με τους Κυρίαρχους Παλαιάς Κοκκινιάς με πλεονέκτημα έδρας. Στον πρώτο αγώνα, που έλαβε χώρα στο Μοσχάτο, η Ελευθερία πήρε το προβάδισμα με σκορ 54-28. Στον επαναληπτικό των Καμινίων εξασφάλισε ταυτόχρονα τον Τίτλο και την άνοδο στην Α2 Εθνική, παίρνοντας τη νίκη με σκορ 39-67.
Προπονητικό δίδυμο τη χρονιά αυτή ήταν οι Σωτήρης Τσαραπατσάνης και Γιάννης Παπαναστασίου. Κορυφαίες σκόρερ την Κανονική Περίοδο αναδείχθηκαν για λογαριασμό της Ελευθερίας η Νατάσα Κακλέα (258 πόντοι), Βίλλυ Ξεπαπαδέα (206 πόντοι) και Μαρία Ζαχαράκη (192 πόντοι). Για την ευστοχία τους στα τρίποντα διακρίθηκαν η Νατάσα Κακλέα (31), η Έλενα Σιδηροπούλου (25) και η Κατερίνα Μούλτση (23).
Αγωνιστική περίοδος (2016-2017)
Το προπονητικό επιτελείο τη χρονιά αυτή παρέμεινε το ίδιο. Τους περισσότερους πόντους για λογαριασμό της ομάδας συγκέντρωσε η Ξένια Χελιώτη (282 πόντοι), που είχε παράλληλα την τρίτη καλύτερη επίδοση στο σύνολο του Ομίλου. Για τη συλλογή της από εύστοχα τρίποντα (42 στον αριθμό) διακρίθηκε η Κατερίνα Σπαθάρη.
Στο θεσμό του Κυπέλλου Ελλάδος, στον οποίο επίσης επέστρεψε ο σύλλογος του Μοσχάτου, έδειξε αρκετά ανθεκτικός εφόσον αποκλείστηκε μετά από τέσσερις αγώνες. Στην Α' Φάση κατάφερε να αποκλείσει διαδοχικά τους Κυρίαρχους Παλαιάς Κοκκινιάς (εντός έδρας 59-36), την Αγία Παρασκευή (εντός έδρας 61-49)  και τα Μελίσσια (εκτός έδρας 56-62 στην παράταση, 53-53 κ.α.). Στη «Φάση των 16» το εμπόδιο του Πανιωνίου αποδείχθηκε ανυπέρβλητο, με την Ελευθερία να γνωρίζει την ήττα στην έδρα της με σκορ 49-79.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2017-18, ο Α.Ο. Ελευθερία Μοσχάτου έλαβε μέρος στο Πρωτάθλημα της Α2 Εθνικής Κατηγορίας Γυναικών, που διοργανώνει η Ελληνική Ομοσπονδία Καλαθοσφαίρισης. Ειδικότερα τοποθετήθηκε στον Όμιλο Νότου, τον οποίο συγκρότησαν 12 στον αριθμό σύλλογοι. Ολοκλήρωσε τις αγωνιστικές του υποχρεώσεις στην 3η θέση του τελικού βαθμολογικού πίνακα, χωρίς να παρατηρηθεί ισοβαθμία με άλλη ομάδα. Στο αποτέλεσμα αυτό οδήγησε η συλλογή του από 16 νίκες και 6 ήττες, ενώ παράλληλα εξασφάλισε και την παραμονή του στην Κατηγορία. Κορυφαία σκόρερ για το σωματείο αναδείχθηκε η Ξένια Χελιώτη (276 πόντοι), που συμπεριλήφθηκε επίσης στη δεκάδα των παραγωγικότερων σκόρερ του Πρωταθλήματος Νότου. Για τις επιδόσεις της στα εύστοχα τρίποντα διακρίθηκε επίσης η Κατερίνα Σπαθάρη (36 τρίποντα).
Μετά την ολοκλήρωση της Κανονικής Περιόδου η Ελευθερία αγωνίστηκε σε αγώνα μπαράζ εναντίον της Αναγέννησης Νέου Ρυσίου, που είχε καταλάβει την 3η θέση στον Όμιλο Βορρά. Το παιχνίδι διεξήχθη στο ουδέτερο γήπεδο της Νέας Ιωνίας στο Βόλο. Σε αυτό νίκησε η Ελευθερία με σκορ 61-52 με αποτέλεσμα να πάρει προτεραιότητα για άνοδο στην Α1 Εθνική εφόσον προέκυπταν κενές θέσεις εκτός προγράμματος. Η αποχώρηση του Φάρου Κερατσινίου από την κορυφαία Κατηγορία, πράγματι, και η άρνηση της πρώτης επιλαχούσας Πυλαίας να την εκμεταλλευτεί, άνοιξαν το δρόμο της ανόδου στην Ελευθερία.
Την ίδια χρονιά το σωματείο του Μοσχάτου αγωνίστηκε δύο φορές στο θεσμό του Κύπελλο Ελλάδος. Στην 1η Αγωνιστική της Α' Φάσης νίκησε εντός έδρας την ομάδα του Ζωγράφου με σκορ 54-48. Εντούτοις, στη 2η Αγωνιστική ήταν η σειρά του να αποκλειστεί εκτός έδρας από το Σπόρτιγκ με σκορ 65-60 στην παράταση (55-55 κ.α.).
Έδρα του συλλόγου είναι το Δημοτικό Κλειστό Γυμναστήριο Μοσχάτου, χωρητικότητας 330 καθήμενων θεατών. Πρόεδρος του διοικητικού συμβουλίου είναι ο Άρης Δημητρίου. Καθήκοντα πρώτου προπονητή διατηρεί ο Σωτήρης Τσαραπατσάνης με άμεσο συνεργάτη τον Γιάννη Παπαναστασίου.
Εξωτερικοί σύνδεσμοι
Καλαθοσφαιριση Γυναικων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.ΚΑ.Ν.Α. Κατηγορία:Ιδρύσεις ομάδων καλαθοσφαίρισης σε άγνωστο έτος
Χατιτζέ Σουλτάνα (κόρη του Μωάμεθ Δ΄)
Η Χατιτζέ Σουλτάν (Οθ. Τούρκικα:خديجة خاتون) (Τούρκικα: Hatice Sultan, 1658 ή 1662 - 9 Μαΐου 1743) ήταν κόρη του σουλτάνου Μωάμεθ Δ΄ της Οθωμανικής Αυτοκρατορίας, ανηψιά των σουλτάνων Σουλεϊμάν Β΄ και Αχμέτ Β΄, αδελφή των σουλτάνων Μουσταφά Β΄ και Αχμέτ Γ΄ και θεία του σουλτάνου Μαχμούτ Α΄.
Βιογραφία
Η Χατιτζέ Σουλτάνα γεννήθηκε το 1658 ή 1662 στην Κωνσταντινούπολη και ήταν κόρη του Σουλτάνου Μωάμεθ Δ΄ και της ελληνίδας αγαπημένης συζύγου του Εμετουλάχ Ραμπιά Γκιουλνούς Σουλτάν. Σε ηλικία 13 ετών παντρεύτηκε Μουσαχίπ Μουσταφά Πασά. Η γαμήλια τελετή πραγματοποιήθηκε μαζί με την τελετή περιτομής του Ηγεμόνα Αχμέτ (αδελφός της Χατιτζέ,μετέπειτα Σουλτάνος Αχμέτ Γ΄). Η Χατιτζέ μαζί με τον Μουσταφά Πασά απέκτησαν πέντε παιδιά: τον Σουλτανζαδέ Μεχμέτ, τον Σουλτανζαδέ Χασάν, τον Σουλτανζαδέ Τζαμούρ Αλή, τον Σουλτανζαδέ Αμπάς και την Ρουκιγιέ Σουλτάνα. Το 1685 ο Μουσταφά Πασά πεθαίνει και η Χατιτζέ μένει χήρα του.
Το 1691 παντρεύεται τον Μόραλη Χασάν Πασά. Στις 17 Νοεμβρίου 1703 ο Χασάν Πασάς γίνεται Μεγάλος Βεζίρης και η Χατιτζέ γίνεται ισχυρότερη. ωστόσο στις 28 Σεπτεμβρίου 1704 ο Χασάν χάνει την θέση του Μεγάλου Βεζίρη με αποτέλεσμα να εξοριστεί μαζί με την Χατιτζέ στο Ιζμίτ. Καιρό αργότερα θα επιστρέψουν στην Κωνσταντινούπολη. Το 1713 ο Χασάν Πασάς πεθαίνει και η Χατιτζέ γίνεται για δεύτερη φορά χήρα. Το υπόλοιπο της ζωής της θα το περάσει στην Κωνσταντινούπολη μέχρι τις 9 Μαΐου του 1743 όπου πεθαίνει. Ο τάφος της βρίσκεται στο Γενί Τζαμί.
Πηγές
Κατηγορία:Πριγκίπισσες της Οθωμανικής Αυτοκρατορίας Κατηγορία:Οθωμανοί
Διοργανώσεις Ε.Π.Σ. Γρεβενών 2014–15
Για την περίοδο 2014–15, η Ένωση Ποδοσφαιρικών Σωματείων Γρεβενών είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Γρεβενών.
Κύπελλο
Στον τελικό: ΑΕΠ Βατολάκκου - Καμβουνιακός Δεσκάτης = 2-0
Κατηγορία:Ε.Π.Σ. Γρεβενών
Γιώργος Κυριακάκης
Ο Γιώργος Κυριακάκης είναι Έλληνας συνθέτης μουσικής.
Γεννήθηκε το 1967 στην Κρήτη όπου πήρε τα πρώτα του μαθήματα μουσικής.
Σπούδασε σύνθεση και ανάλυση με τον Ιωσήφ Παπαδάτο και βυζαντινή μουσική με τον Λυκούργο Αγγελόπουλο στο Ωδείο Φίλιππος Νάκας Αθηνών. Συνέχισε τις σπουδές του στη σύνθεση, τη μουσική για τα ΜΜΕ, τη μουσική μη ευρωπαϊκών πολιτισμών με τον Δημήτρη Τερζάκη και στην ηλεκτροακουστική σύνθεση με τον Eckhard Roedger στο Πανεπιστήμιο Μουσικής και Θεάτρου της Λειψίας. Έχει συνθέσει έργα για το παιδικό θέατρο, τον κινηματογράφο καθώς και μουσική για σόλο όργανα, σύνολα δωματίου, χορωδία και ορχήστρα. Συνθέσεις του έχουν παιχτεί στην Ελλάδα και στο εξωτερικό. Έργα του έχουν ηχογραφηθεί από την FM Records και την ΑΡΚΥΣ. Είναι μέλος της Ένωσης Ελλήνων Μουσουργών και της Deutscher Komponistenverband. Από το 2006 εκλέγεται επίκουρος καθηγητής σύνθεσης και σύγχρονης μουσικής στο Τμήμα Μουσικής Τέχνης και Επιστήμης του Πανεπιστημίου Μακεδονίας Θεσσαλονίκης. Ήταν μέχρι το 2009 παραγωγός του Δεύτερου Προγράμματος της ΕΡΑ. Τα έργα του κυκλοφορούν από τις εκδόσεις Gravis. Ζει και εργάζεται ως συνθέτης στο Βερολίνο.
Το 2017, διηύθυνε ένα αργεντίνικο ταγκό του Άστορ Πιατσόλα στο Landesfunkhaus Niedersachsen.
Εξωτερικοί σύνδεσμοι
Κατηγορία:Έλληνες συνθέτες κλασικής μουσικής Κατηγορία:Κλασικοί συνθέτες του 20ού αιώνα
Άννα Μαρία του Μπράουνσβαϊγκ-Κάλενμπεργκ-Γκέτινγκεν
Η Άννα Μαρία του Μπράουνσβαϊγκ-Κάλενμπεργκ-Γκέτινγκεν (γερμανικά: Anna Maria von Braunschweig-Calenberg-Göttingen), 23 Απριλίου 1532, Mύντεν - 20 Μαρτίου 1568 στο Nόιχαουζεν κοντά στο Kένιγκσμπεργκ της Πρωσίας) ήταν κόρη του δούκα του Μπράουνσβαϊγκ-Κάλενμπεργκ και με τον γάμο της έγινε δούκισσα της Πρωσίας.
Βιογραφία
Ήταν η δεύτερη κόρη του Έρικ Α΄ δούκα του Μπράουνσβαϊγκ-Κάλενμπεργκ (1470–1540) και της Ελισάβετ των Χοεντσόλερν (1510–1558), κόρης του Ιωακείμ Α΄ Νέστορα εκλέκτορα του Βρανδεμβούργου.
Παντρεύτηκε το 1550 τον Aλβέρτο Α΄ μάργραβο του Βρανδεμβούργου-Άνσμπαχ (1490-1568), ο οποίος είχε γίνει ο πρώτος δούκας της Πρωσίας το 1525. Ήταν η δεύτερη σύζυγός του. Ο Αλβέρτος Α΄ απεβίωσε από την πανώλη στις 20 Μαρτίου 1568 στο κάστρο Tάπιαου. Η ίδια η Άννα-Μαρία απεβιωσε 16 ώρες αργότερα από την πανώλη.
Οικογένεια
Παντρεύτηκε το 1550 τον Αλβέρτο των Χοεντσόλερν δούκα της Πρωσίας και είχε τεκνα:
Υποσημειώσεις
Κατηγορία:Δούκισσες του Μπράουνσβαϊγκ-Λύνεμπουργκ Κατηγορία:Δούκισσες της Πρωσίας
Σεκ Ντουκουρέ
Ο Σεκ Ιβ Ντουκουρέ (γαλλικά: Cheick Yves Doukouré) (γενν. 11 Σεπτεμβρίου 1992) είναι Ιβοριανός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Άρη Θεσσαλονίκης.
Λοριάν
Γεννημένος στο Αμπιτζάν, ο Ντουκουρέ μετακόμισε στη Γαλλία σε νεαρή ηλικία και εντάχθηκε στην ακαδημία νέων της ΦΚ Λοριάν το 2007, από την ΦΚΜ Ομπερβιλιέ. Αφού συμμετείχε τακτικά στις ρεζέρβες, έκανε το ντεμπούτο του στην πρώτη του ομάδα - και στη Λιγκ 1 - στις 7 Αυγούστου 2010, μπαίνοντας ως αλλαγή στο δεύτερο ημίχρονο, σε μια εκτός έδρας ισοπαλία με 2-2 εναντίον της ΑΖ Οσέρ.
Αφού χρησιμοποιήθηκε σπάνια, στις 27 Ιουλίου 2012, ο Ντουκουρέ δόθηκε με ετήσιο δανεισμό στην ΣΑΣ Επινάλ του Σαμπιονά Νασιονάλ. , με τη φανέλα της οποίας αγωνίστηκε συνολικά 26 φορές και σημείωσε ένα τέρμα. Όταν επέστρεψε στην Λοριάν, άρχισε να εμφανίζεται πιο τακτικά και σημείωσε το πρώτο του γκολ για τον σύλλογο στις 10 Μαΐου 2014, σε μια εκτός έδρας νίκη με 1–0 επί της Ολιμπίκ Λυών.
Μετς
Στις 20 Ιουνίου 2014, ο Ντουκουρέ εντάχθηκε στην ΦΚ Μετς με ελεύθερη μεταγραφή. Έκανε το ντεμπούτο του για τον σύλλογο στις 9 Αυγούστου, σε μια ισοπαλία με 0–0 εναντίον της Λιλ ΟΣΚ.
Ο Ντουκουρέ εμφανίστηκε σε 20 αγώνες κατά τη διάρκεια της σεζόν 2014–15, καθώς η ομάδα του υποβιβάστηκε. Την επόμενη σεζόν, εμφανίστηκε σπάνια, καθώς η ομάδα του επέστρεφε στην Λιγκ 1. Το 2017, φόρεσε επίσης το περιβραχιόνιο του αρχηγού σε ορισμένα παιχνίδια.
Λεβάντε
Στις 4 Αυγούστου 2017, ο Ντουκουρέ υπέγραψε τετραετές συμβόλαιο με τη Λεβάντε ΟΝ της Πριμέρα Ντιβισιόν. Το ποσό της μεταγραφής που καταβλήθηκε στη Μετς αναφέρθηκε σε 1,5 εκατομμύριο ευρώ. Έκανε το ντεμπούτο του στην κατηγορία στις 21 Αυγούστου, ως αλλαγή, σε μια εντός έδρας νίκη με 1–0 εναντίον της Βιγιαρρεάλ ΚΦ.
Στις 2 Σεπτεμβρίου 2019, ο Ντουκουρέ δόθηκε με ετήσιο δανεισμό στην ΣΝ Ουέσκα της Σεγούντα Ντιβισιόν.
Λεγανές
Στις 23 Ιουλίου 2021, ο Ντουκουρέ υπέγραψε μονοετές συμβόλαιο με την ΚΝ Λεγανές της Σεγούντα Ντιβισιόν.
Άρης Θεσσαλονίκης
Στις 29 Ιανουαρίου 2022, ο Ντουκουρέ υπέγραψε συμβόλαιο 2,5 ετών με τον Άρη Θεσσαλονίκης.
Εθνική ομάδα
Αφού εκπροσώπησε τη Γαλλία με τις «μικρές» εθνικές Κ18 και Κ19, ο Ντουκουρέ στη συνέχεια επιλέχθηκε στην ομάδα της πατρίδας του, την Εθνική Ακτής Ελεφαντοστού. Στις 11 Ιανουαρίου 2015, έκανε το ντεμπούτο του με την ομάδα, ξεκινώντας βασικός σε μια φιλική νίκη με 1–0 εναντίον της Νιγηρίας. Ήταν μέλος της ομάδας που κατέκτησε το Κύπελλο Εθνών Αφρικής 2015.
Διακρίσεις
Ακτή Ελεφαντοστού
Εξωτερικοί σύνδεσμοι
Κατηγορία:Ιβοριανοί ποδοσφαιριστές Κατηγορία:Γάλλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Γαλλίας Κ18 Κατηγορία:Ποδοσφαιριστές Εθνικής Γαλλίας Κ19 Κατηγορία:Ποδοσφαιριστές Εθνικής Ακτής Ελεφαντοστού Κατηγορία:Ποδοσφαιριστές Κυπέλλου Εθνών Αφρικής 2015 Κατηγορία:Παίκτες νικητές Κυπέλλου Εθνών Αφρικής Κατηγορία:Ποδοσφαιριστές Κυπέλλου Εθνών Αφρικής 2017 Κατηγορία:Ποδοσφαιριστές ΦΚ Λοριάν Κατηγορία:Ποδοσφαιριστές Λιγκ 1 Κατηγορία:Ποδοσφαιριστές ΣΑΣ Επινάλ Κατηγορία:Ποδοσφαιριστές Σαμπιονά Νασιονάλ Κατηγορία:Ποδοσφαιριστές ΦΚ Μετς Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Λεβάντε ΟΝ Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές ΣΝ Ουέσκα Κατηγορία:Ποδοσφαιριστές Σεγούντα Ντιβιζιόν Κατηγορία:Ποδοσφαιριστές ΚΝ Λεγανές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Θελξινόη (Σύγγραμμα περιοδικόν)
Η  Θελξινόη ήταν μηνιαίο περιοδικό ποικίλης ύλης που εκδιδόταν στην Κωνσταντινούπολη την περίοδο 1855-1857 από τον Επαμεινώνδα Ι. Φραγκούδη. Ο Φραγκούδης θεωρείται ο πρώτος μυθιστοριογράφος της Κύπρου με το έργο Θέρσανδρος. Το περιοδικό είχε και εκπαιδευτικό χαρακτήρα με στόχο τη διεύρυνση των γνώσεων του κοινού με εγκυκλοπαιδικές γνώσεις και πληροφορίες.
Δικτυακοί τόποι
Κατηγορία:Ελληνικά περιοδικά Κατηγορία:Ελληνικά ιστορικά περιοδικά
Λίλια Μπρικ
Η Λίλια Γιούριεβνα Μπρικ (ρωσικά: Лиля Юрьевна Брик, 11 Νοεμβρίου 1891 - 4 Αυγούστου 1978) ήταν Ρωσίδα συγγραφέας και μέλος της υψηλής κοινωνίας, η οποία συνδέθηκε, με σπουδαίους πρωτοπόρους Ρώσους, μεταξύ το 1914 και το 1930. Περισσότερο γνωστή είναι για τον ερωτικό δεσμό που είχε με τον Ρώσο συγγραφέα Βλάντιμιρ Μαγιακόφσκι. Υπήρξε επίσης παντρεμένη και με τον ποιητή, εκδότη, κριτικό λογοτεχνίας Όσιπ Μπρικ. Ήταν η μεγάλη αδελφή της Έλσα Τριολέ. Ο Πάμπλο Νερούδα την ονόμασε «μούσα της ρωσικής avant-garde». Το όνομά της συχνά παίρνει το σχήμα του ακρωνυμίου, ως "Л.Ю." ή "Л.Ю.Б, το οποίο είναι και τα τρία πρώτα γράμματα της ρωσικής λέξης «любовь», που σημαίνει αγάπη.
Η Λίλια γεννήθηκε ως Κάγκαν. Η οικογένεια της ήταν εβραϊκής καταγωγής και ήταν αρκετά πλούσια. Ο πατέρας της ήταν δικηγόρος και δάσκαλος μουσικής στη Μόσχα. Τόσο αυτή όσο και η αδελφή της έλαβα άριστη εκπαίδευση, ενώ έμαθαν γαλλικά και γερμανικά άπταιστα, καθώς και πιάνο. Η Λίλια αποφοίτησε αργότερα από το Πανεπιστήμιο Αρχιτεκτονικής της Μόσχας. Αργότερα, γνωρίζει τον Μαγιακόφσκι, όπου διατηρούν ερωτική σχέση από το 1917 έως και το 1923. Όταν το 1930 ο Μαγιακόφσκι, αυτοκτονεί πολλοί σπεύδουν να κατηγορήσουν τη Λίλια και το πάθος του για αυτήν για την αυτοκτονία. Η ίδια όμως το αρνείται, συμπληρώνοντας ότι όσο ήτανε μαζί αποπειράθηκε δύο φορές να αυτοκτονήσει, σώζοντάς τον και τις δύο. Η φιλία τους κράτησε και μετά τον χωρισμό τους.
Σε ηλικία 87 ετών, το 1978, κι ενώ είχε μία σοβαρή ασθένεια αυτοκτόνησε κι εκείνη, αφήνοντας πίσω πολλά χειρόγραφα και γλυπτά. Κατά τη διάρκεια της ζωή της, τόσο αυτή όσο και ο σύζυγός της Όσιπ, λέγεται ότι είχαν σχέση με το Λαϊκό Κομισαριάτο Εσωτερικών Υποθέσεων και τη μυστική υπηρεσία РСФСР. Αλλά τίποτε δεν έχει επιβεβαιωθεί, παρά μονάχα υπάρχουν υποθέσεις. Κατά τη διάρκεια της ζωής της, πολλοί την ονόμασα άπληστη και άλλοι αλτρουΐστρια. Η δεύτερη άποψη φαίνεται να υπερνικά καθώς βοήθησε πάρα πολλούς ταλαντούχους καλλιτέχνες στο ξεκίνημα της καριέρας τους, μεταξύ αυτών οι: Σεργκέι Αϊζενστάιν, Λεβ Κουλέσωφ, Μπορίς Παστερνάκ, Καζιμίρ Μαλέβιτς, Σεργκέι Παρατζάνωφ, Μάγια Πλισέτσκαγια, Αντρέι Βοζνεσένσκι και Πάμπλο Πικάσο.
Εξωτερικοί σύνδεσμοι
Κατηγορία:Ρώσοι λογοτέχνες Κατηγορία:Ρωσίδες ηθοποιοί Κατηγορία:Αυτόχειρες καλλιτέχνες Κατηγορία:Εβραίοι
Φασκομηλόλαδο
Το φασκομηλόλαδο ή αλεσφακόλαδο είναι το αιθέριο έλαιο που εξάγεται από το φασκόμηλο (αλεσφακιά) μέσω μιας διαδικασίας απόσταξης. Παράγεται από λίγους ηλικιωμένους σε κάποια χωριά της νότιας Ρόδου. Χρησιμοποιείται στην τοπική εμπειρική ιατρική σαν φάρμακο για τον πονόδοντο, τη δυσπεψία, τους πόνους στην κοιλιά κ.ά. Χαρακτηριστική είναι η έντονη μυρωδιά του.
Β΄ Εθνική ποδοσφαίρου ανδρών 1962-63
Το πρωτάθλημα Β΄ Εθνικής 1962-63 ήταν το πρώτο με μόνιμο χαρακτήρα, αφού οι ομάδες που μετείχαν αποδεσμεύτηκαν από τα τοπικά πρωταθλήματα των ενώσεων. Μετείχαν 60 ομάδες χωρισμένες με γεωγραφικά κριτήρια σε τέσσερις ομίλους. Οι νικητές των ομίλων προκρίθηκαν στην τελική φάση, από την οποία οι δύο ανέβηκαν στην Α΄ εθνική κατηγορία.
Διοργάνωση
Για πρώτη φορά οι ομάδες της Β΄ εθνικής δεν έλαβαν μέρος στα τοπικά πρωταθλήματα. Οι 60 ομάδες, που προέρχονταν από όλες τις ενώσεις της Ελλάδας, χωρίστηκαν σε τέσσερις ομίλους, δύο του νότου (15 και 16 ομάδων) και δύο του βορρά (14 και 15 ομάδων). Το πρωτάθλημα ξεκίνησε την Κυριακή 30 Σεπτεμβρίου του 1962 και ο πρώτος αγώνας δόθηκε στις 10 π.μ. στο γήπεδο Χαριλάου στη Θεσσαλονίκη, μεταξύ των ομάδων Μακεδονικού και ΜΕΝΤ (αποτέλεσμα 2-1 υπέρ του πρώτου). Οι τέσσερις νικητές των ομίλων πέρασαν στην τελική φάση, όπου διεκδίκησαν την άνοδο στην Α΄ Εθνική κατηγορία, στην οποία ανέβηκαν οι δύο πρώτοι του τελικού ομίλου.
Το μειονέκτημα του πρώτου σταθερού πρωταθλήματος Β΄ Εθνικής ήταν ο υποβιβασμός πολλών ομάδων, ώστε να ανεβούν αντικαταστάτες τους από όλες τις τοπικές ενώσεις. Υποβιβάστηκαν 23 ομάδες: 7-7-4-5 αντίστοιχα από κάθε όμιλο.
Πρώτοι σκόρερ
Οι πρώτοι σκόρερ κάθε ομίλου ήταν:
Δ΄ όμιλος
1 Τιμωρήθηκαν με αφαίρεση βαθμών: Ατρόμητος Αθ. (-2), Άρης Μυτ. (-26), Ατρόμητος Πειρ. (-2), Θερμαϊκός (-2), Απόλλων Σερ. (-2), Εθνικός Αλεξ. (-1), Μέγας Αλέξανδρος (-2).
Αγώνες κατάταξης έγιναν μεταξύ Λεβαδειακού,Αστέρα Αθηνών και Διαγόρα.
Ο ΟΦΗ παρέμεινε μετά από αγώνα μπαράζ με τον Όμιλο Καλαμάτας (1-0).
Αρχικά ο Απόλλων Σερρών μηδενίστηκε στον αγώνα με τους Φίλιππους Καβάλας. Τελικά η απόφαση ακυρώθηκε και έγινε αγώνας μπαράζ μεταξύ τους στην Κατερίνη.Ο αγώνας έληξε ισόπαλος 2-2 και είχε σαν αποτέλεσμα να παραμείνει ο πρώτος και να υποβιβαστεί ο δεύτερος. Αργότερα στην Γενική Συνέλευση της ΕΠΟ αποφασίστηκε να παραμείνει στην κατηγορία.
Η Αναγέννηση Άρτας και Παλλαμιακή υποβιβάστηκαν μετά από αγώνες μπαράζ με τον Αβέρωφ. Πριν τον αγώνα μπαράζ υπήρξε θέμα με το σκορ του αγώνα Αναγέννηση Άρτας-Ηρακλή Λάρισας (2-1 ή 2-2). Αρχικά δικαιώθηκε η Αναγέννηση Άρτας (2-1) και συμμετείχε στα μπαράζ με τις άλλες δυο ομάδες. Κατά τον Αύγουστο και αφού είχαν γίνει τα μπαράζ τελικά δικαιώθηκε ο Ηρακλής Λάρισας (2-2) χωρίς να γίνουν εκ νέου τα μπαράζ. Τελικά στην Γενική Συνέλευση της ΕΠΟ αποφασίστηκε να παραμείνει στην κατηγορία ο Ηρακλής Λάρισας.
Εκλογή ηγέτη του Συντηρητικού Κόμματος (ΗΒ) Σεπτεμβρίου 2022
Από τις 12 Ιουλίου έως τις 5 Σεπτεμβρίου του 2022 διεξήχθησαν εκλογές για την ηγεσία του Συντηρητικού Κόμματος του Ηνωμένου Βασιλείου. Από τις εκλογές αναδείχθηκε ο διάδοχος του Μπόρις Τζόνσον για αρχηγός του Συντηρητικού Κόμματος και πρωθυπουργός του Ηνωμένου Βασιλείου. Νικητής των εκλογών ήταν η Λιζ Τρας, η οποία ορκίστηκε πρωθυπουργός της επόμενη ημέρα.
Υπόβαθρο
Το 2019, στις αντίστοιχες εκλογές, αρχηγός του Συντηριτικού Κόμματος είχε βγει ο Μπόρις Τζόνσον. Ο Τζόνσον, στη συνέχεια, πέτυχε μία μεγάλη νίκη για το Συντηρητικό Κόμμα, στις εκλογές του Ηνωμένου Βασιλείου του 2019, κάτι που εξασφάλισε τη διατήρηση του κόμματος στην εξουσία, με τον ίδιο ως πρωθυπουργό. Κατά τη διάρκεια της πρωθυπουργίας του πέτυχε την έξοδο του Ηνωμένου Βασιλείου από την ΕΕ, ήρθε αντιμέτωπος με την πανδημία του κορωνοϊού και υποστήριξε σθεναρά την Ουκρανία στον πόλεμό της με τη Ρωσία. Μία σειρά όμως από σκάνδαλα αμαύρωσαν την εικόνα του και κλόνισαν την εμπιστοσύνη των Τόρις βουλευτών προς αυτόν. Αρχικά υπήρξε μία πρόταση δυσπιστίας μεταξύ των βουλευτών των Τόρις στις 6 Ιουνίου του 2022, την οποία ο Τζόνσον κέρδισε, αφού δήλωσαν εμπιστοσύνη σε αυτόν 211 συντηρητικοί βουλευτές έναντι 148 που δεν τον εμπιστεύονταν. Μετά από λίγο καιρό όμως, στις 7 Ιουλίου 2022, ο Μπόρις Τζόνσον αναγκάστηκε να παραιτηθεί αφού πολλοί υπουργοί της κυβέρνησής του παραιτήθηκαν μαζικά.
Β΄ Εθνική ποδοσφαίρου ανδρών 1962-63
Παραπομπές
Κατηγορία:Β΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 1962-1963
Εκλογή ηγέτη του Συντηρητικού Κόμματος (ΗΒ) Σεπτεμβρίου 2022
Εκλογικό σύστημα
Οι εκλογές για την ηγεσία του Συντηρητικού Κόμματος γίνονται όπως ορίζει το καταστατικό του κόμματος. Οι υποψήφιοι για την ηγεσία του κόμματος έπρεπε να το δηλώσουν στις 12 Ιουλίου και να έχουν την υποστήριξη τουλάχιστον 20 βουλευτών του ΣΚ.
Δηλώσεις υποψηφίων
Η Σουέλα Μπρέιβερμαν, η Γενική Εισαγγελέας Αγγλίας και Ουαλίας, ήταν η πρώτη Συντηρητική που ανακοίνωσε την υποψηφιότητά της, στις 6 Ιουλίου. Υποστήριξε την παραίτηση του Μπόρις Τζόνσον, την έξοδο του ΗΒ από την Ευρωπαϊκή Ένωση καθώς και από το ΕΔΑΔ. Ο Τομ Τούγκεντατ, ο πρώην στρατιωτικός ο οποίος τώρα είναι Πρόεδρος της Επίλεκτης Επιτροπής Εξωτερικών Υποθέσεων, ανακοίνωσε την υποψηφιότητά του στις 7 Ιουλίου.
Η Κέμι Μπάντενοχ παραιτήθηκε από το Υπουργείο Τοπικής Αυτοδιοίκησης στις 6 Ιουλίου και ανακοίνωσε την υποψηφιότητά της στις 8 Ιουλίου. Υποστηρίχθηκε από άλλα μέλη της Βουλής για την υπευθυνότητα, την ειλικρίνεια, το κουράγιο και το καθαρό όραμά της.
Ο Ρίσι Σούνακ παραιτήθηκε από τη θέση του ως Υπουργός Οικονομικών στις 5 Ιουλίου και ανακοίνωσε την υποψηφιότητά του στις 8 Ιουλίου. Στην εκστρατεία του υποσχέθηκε «αποκατάσταση της εμπιστοσύνης, ανοικοδόμηση της οικονομίας και επανένωση της χώρας». Υποστηρίχθηκε από άλλα μέλη της Βουλής που θεωρούν ότι θα αποκαταστήσει την εμπιστοσύνη στην πολιτική και θα δείξει παραδοσιακές συντηρητικές αρχές, δεξιότητα και εμπειρία. Η υποψηφιότητά του επισκιάστηκε από μικρά παραπτώματα που μεγαλοποιήθηκαν από την αντιπολίτευση, όπως μία φορά που παραβίασε τους κανόνες του λόκνταουν και πήγε σε ένα πάρτι γενεθλίων και σχόλια που έκανε σε νεαρότερη ηλικία.
Ο Ναντίμ Ζαχάβι, ο πολυεκατομμυριούχος μεγιστάνας και συνιδρυτής της εταιρείας δημοσκοπήσεων YouGov, πήρε τη θέση του Σούνακ ως Υπουργός Οικονομικών μετά τον ανασχηματισμό της 5ης Ιουλίου. Άρχισε να ετοιμάζεται από τις 7 Ιουλίου και στις 9 Ιουλίου ανακοίνωσε την υποψηφιότητά του για τη θέση του αρχηγού. Υποσχέθηκε ότι αν γίνει πρωθυπουργός θα μειώσει τους φόρους κάνοντας μέχρι και 20% περικοπές από τις κρατικές υπηρεσίες. Θα ήθελε όμως να αυξήσει τις δαπάνες στην άμυνα, να συνεχίσει τις «εκπαιδευτικές μεταρρυθμίσεις που βελτιώνουν τα σχολεία σε όλη τη χώρα» και να προστατεύει τα παιδιά «από επιβλαβείς και ανάρμοστες ανοησίες που τους φορτώνουν οι ριζοσπάστες ακτιβιστές». Οι ίδιος διερευνάται για σκάνδαλο φοροδιαφυγής, αλλά είπε ότι θα ανοίξει τους λογαριασμούς του αν κερδίσει στην εκλογή.
Η Πένι Μόρντοντ ανακοίνωσε την υποψηφιότητά της στις 10 Ιουλίου. Μερικές σκηνές από το αρχικό προωθητικό βίντεο της εκστρατείας της χρειάστηκε να κοπούν. Το σύνθημά της ήταν «πρέπει να γίνει αλλαγή ηγεσίας, και πρέπει να είναι λιγότερο για τον ίδιο τον αρχηγό και περισσότερο για το πλοίο». Υποστηρίχθηκε από άλλα μέλη της Βουλής για αποδεδειγμένη ικανότητα, εμπειρία, δύναμη χαρακτήρα και δύναμη ενωτισμού. Η «κοινωνικά φιλελεύθερη» υποψήφια υποστηρίζεται από τους Σκωτσέζους Συντηρητικούς.
Περιοχή Μπαμπάτι
Η Περιοχή Μπαμπάτι (Αγγλικά: Babati District, Σουαχίλι: Wilaya ya Babati), είναι μία από τις πέντε περιοχές στην Περιφέρεια Μανυάρα (Manyara Region) της Τανζανίας. Η περιοχή καλύπτει συνολική έκταση 6.069 τ.χλμ. και μεγάλο μέρος αυτής (640 τ.χλμ.), καλύπτεται από τις υδάτινες επιφάνειες των Λιμνών Μπαμπάτι (Lake Babati), Μπουρούνγκε (Lake Burunge) και Μανυάρα (Lake Manyara).
Στα βόρεια συνορεύει με την Περιφέρεια Αρούσα (Arusha Region), νοτιοανατολικά με την Περιοχή Σιμαντζίρο (Simanjiro District), νότια από την Περιφέρεια Ντοντόμα (Dodoma Region), νοτιοδυτικά με την Περιοχή Χάνανγκ (Hanang District) και βορειοδυτικά με την Περιοχή Μπούλου (Mbulu District).
Η διοικητική της έδρα είναι στην πόλη Μπαμπάτι (Babati), που ευρίσκεται 172 χλμ. νοτιοδυτικά της Αρούσα (Arusha). Η Επαρχία Μπαμπάτι (Babati District), δημιουργήθηκε από την διαίρεση της Περιοχής Χάνανγκ (Hanang District) σε δυο περιοχές - Μπαμπάτι (Babati) και Χάνανγκ (Hanang). Η απόφαση δημιούργησε την Επαρχία Μπαμπάτι (Babati District), η οποία επισήμως καταχωρήθηκε στις 1 Οκτωβρίου 1985 στο υπ'αριθμ. 403 φύλλο της Εφημερίδας της Κυβερνήσεως. Η Περιοχή Μπαμπάτι (Babati District), έγινε αυτόνομη -ως Επαρχιακό Συμβούλιο- τον Ιούλιο του 1986.
Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μπαμπάτι (Babati District) ήταν 303.013 άτομα.
Ο Επαρχιακός Επίτροπος στην Περιοχή Μπαμπάτι (Babati District) είναι η Hadija R.R. Nyembo.
Γεωγραφία και γεωργία
Η Περιοχή Μπαμπάτι (Babati District) ευρίσκεται κάτω του ισημερινού, μεταξύ του γεωγραφικού πλάτους 3° και 4° Νότια και γεωγραφικού μήκους 35° και 36° Ανατολικά. Η επιφάνεια του εδάφους χαρακτηρίζεται από μια σειρά κυματιστών λόφων και ορέων ως τμήμα της Κοιλάδας Υψιπέδων του Ρήγματος της Ανατολικής Αφρικής (East African Rift Valley Highlands). Η Περιοχή Μπαμπάτι (Babati District) διαιρείται από τον κρημνό Dabil-Dareda της Κοιλάδας Ρήγματος (Rift Valley), παρέχοντας ποικίλες κλιματικές και αγρο-οικολογικές συνθήκες που οφείλονται σε ένα ευρύ φάσμα υψομέτρων από τα 950 m έως τα 2.450 m επάνω από την επιφάνεια της θάλασσας. Τα περισσότερα από τα εδάφη είναι ηφαιστειακά και ποικίλουν από πηλώδη άμμο (sand loam) έως προσχωσιγενή εδάφη πηλού (clay alluvial soils). Στα χαμηλότερα επίπεδα εδάφη, όπως πέριξ των Λιμνών Μπαμπάτι και Μανυάρα, κυριαρχούν τα αλκαλικά εδάφη (alkaline soils). Την επαρχία χαρακτηρίζουν πέντε αγρο-οικολογικές ζώνες.
Δημόσια υγεία
Μόνο το 44% από τα 96 χωριά έχουν υπηρεσίες υγείας, όπως ιατρεία ή κέντρα υγείας, ενώ τα άλλα χωριά, καλύπτονται από κινητές και υπηρεσίες εκτός των δομών, ειδικά υπηρεσίες για την φροντίδα μητέρας και παιδιού.
Διοικητικές διαιρέσεις
Η Περιοχή Μπαμπάτι (Babati District) διαιρείται διοικητικά σε 4 Τομείς, 21 Τμήματα και 96 χωριά.
Τομείς
• 4
Τμήματα
The 21 Τμήματα:
• 5
Σημειώσεις
<references responsive="0" group="Σημ." /> <references group="Παρ. Σημ." />
Μάγκι Λίντεμαν
Η Μάργκαρετ Ελίζαμπεθ Λίντεμαν (γεννημένη στις 21 Ιουλίου 1998) είναι Αμερικανίδα τραγουδίστρια και τραγουδοποιός. Είναι κυρίως γνωστή για το σινγκλ της "Pretty Girl" που κυκλοφόρησε το 2016 και βρέθηκε στο τοπ 10 του αγγλικού chart. Μετά το τραγούδι, η Lindemann μετέφερε τη μουσική της σε pop punk και alternative rock είδη με την κυκλοφορία του ντεμπούτου EP της, Paranoia (2021). Αργότερα ανακοίνωσε ότι το ντεμπούτο της άλμπουμ, Suckerpunch, θα κυκλοφορούσε το 2022.
Προσωπική ζωή
Η Μάγκι Λίντεμαν γεννήθηκε στις 21 Ιουλίου, 1998, στο Ντάλας,Τέξας, σε μια Γερμανο-σκοτσέζικη οικογένεια. Ξεκίνησε να δημοσιεύει ηχογραφήσεις από τα τραγούδια της στα social media και απέκτησε έναν σημαντικό αριθμό ακόλουθων σε σύντομο χρονικό διάστημα.
Επιπλέον, το 2016 έκανε coming out ως bisexual.
Επιρροές
Η Λίντεμαν έχει αναφέρει τους Lana Del Rey, Banks και Spooky Black ως μερικές από τις βασικές επιρροές της, αποκαλώντας τους "αντι-ποπ" αστέρες που κάνουν τα δικά τους πράγματα και δεν τους ενδιαφέρει να είναι "mainstream". Έχει επίσης χαρακτηρίσει τους Gwen Stefani, Avril Lavigne, Paramore, Evanescence και Flyleaf ως ροκ και εναλλακτικούς καλλιτέχνες των 2000s που είχαν εξίσου σημαντική επίδραση στη μουσική της.
Εξωτερικοί σύνδεσμοι
Κατηγορία:Αμερικανίδες τραγουδίστριες
Γκρέγκορ Γκίζι
Ο Γκρέγκορ Φλόριαν Γκίζι (Gregor Florian Gysi, 16 Ιανουαρίου 1948) είναι Γερμανός νομικός, δικηγόρος και πολιτικός (ΕΣΚΓ, ΚΔΣ, Η Αριστερά). Από το 2005 είναι μέλος της Μπούντεσταγκ, στην οποία ήταν μέλος και μεταξύ 1990 και 2002. Από το 2005 ως το 2015 ήταν αρχηγός της κοινοβουλευτικής ομάδας του κόμματος της Αριστεράς στη γερμανική Βουλή. Με την ανάληψη των καθηκόντων της Κυβέρνησης της Άνγκελα Μέρκελ το 2013, ο Γκίζι έγινε αρχηγός της Αξιωματικής Αντιπολίτευσης στην Μπούντεσταγκ. Στις 17 Δεκεμβρίου του 2016, σε ένα συνέδριο του Κόμματος της Ευρωπαϊκής Αριστεράς ο Γκίζι εξελέγη πρόεδρος.
Από το τέλος του 1989 μέχρι το 1993 ο Γκίζι ήταν ο τελευταίος πρόεδρος του ΕΣΚΓ-ΚΔΣ και του κόμματος που το διαδέχτηκε, του ΚΔΣ. Μετά τις πρώτες ελεύθερες εκλογές του 1990, ηγήθηκε της κοινοβουλευτικής ομάδας του κόμματος στη Βουλή της Λαοκρατικής Δημοκρατίας της Γερμανίας. Από το 1990 ως το 1998 ήταν αρχηγός της ομάδας του ΚΔΣ στη Βουλή και από το 1998 ως το 2000 αρχηγός της κοινοβουλευτικής ομάδας του ΚΔΣ. Το 2002 διετέλεσε για πέντε μήνες αντιδήμαρχος και γερουσιαστής Οικονομίας, Εργασίας και Γυναικείων Θεμάτων στο ομόσπονδο κρατίδιο του Βερολίνου.
Ο Γκίζι ήταν και είναι κεντρικό και δημοφιλές πρόσωπο του ΚΔΣ και του κόμματος της Αριστεράς και επέδρασε αποφασιστικά στο πολιτικό γίγνεσθαι της Γερμανίας από το 1990. Στις πολιτικές του επιτυχίες προσμετράται η διαδικασία μετασχηματισμού του ΕΣΚΓ, στο οποίο ανήκε από το 1967, σε ΚΔΣ και στη δημιουργία ενός αριστερού κοινοβουλευτικού κόμματος.
Καρολάιν Χέρσελ
Η Καρολάιν Λουκρέτια Χέρσελ (αγγλικά: Caroline Lucretia Herschel, 16 Μαρτίου 1750 - 9 Ιανουαρίου 1848) ήταν Γερμανίδα αστρονόμος, της οποίας οι σημαντικότερες συνεισφορές στην αστρονομία ήταν οι ανακαλύψεις πολλών κομητών, συμπεριλαμβανομένου του περιοδικού κομήτη 35P/Χέρσελ–Ριγκολέ, που φέρει το όνομά της. Ήταν η νεότερη αδερφή του αστρονόμου Ουίλιαμ Χέρσελ, με τoν οποίo εργάστηκε καθ' όλη τη διάρκεια της καριέρας της.
Ήταν η πρώτη γυναίκα που έλαβε μισθό ως επιστήμονας και η πρώτη γυναίκα που κατείχε κυβερνητική θέση στην Αγγλία. Ήταν η πρώτη γυναίκα που δημοσίευσε επιστημονικά ευρήματα στις Φιλοσοφικές Συναλλαγές της Βασιλικής Εταιρείας, η οποία έλαβε το Χρυσό Μετάλλιο της Βασιλικής Αστρονομικής Εταιρείας (1828) και ανακηρύχθηκε Επίτιμο Μέλος της Βασιλικής Αστρονομικής Εταιρείας (1835, με τη Μαίρη Σόμερβιλ). Ορίστηκε επίσης επίτιμο μέλος της Βασιλικής Ιρλανδικής Ακαδημίας (1838). Ο Βασιλιάς της Πρωσίας της έδωσε το Χρυσό Μετάλλιο της Επιστήμης με την ευκαιρία των 96ων γενεθλίων της (1846).
Τα πρώτα χρόνια
Η Κάρολαϊν Λουκρητία Χέρσελ γεννήθηκε στην πόλη του Αννόβερου στις 16 Μαρτίου του 1750. Ήταν το όγδοο παιδί και η τέταρτη κόρη του Ισαάκ Χέρσελ, ενός αυτοδίδακτου ομποΐστα, και της συζύγου του, Άννας Ίλζε Μόριτσεν. Η οικογένεια Χέρσελ κατάγεται από την Πίρνα της Σαξονίας κοντά στη Δρέσδη. Ο Ισαάκ έγινε αρχιμουσικός στο Hanoverian Foot Guards, στο οποίο μπήκε για πρώτη φορά το 1731, και έλειπε με το σύνταγμά του σημαντικές περιόδους. Αρρώστησε μετά τη Μάχη του Dettingen (μέρος του Πολέμου της Αυστριακής Διαδοχής) το 1743 και δεν ανάρρωσε ποτέ πλήρως. Υπέφερε από αδυναμία, χρόνιο πόνο και άσθμα για το υπόλοιπο της ζωής του. Η μεγαλύτερη από τις κόρες τους, η Σοφία, ήταν δεκαέξι ετών και η μόνη επιζήσασα κοπέλα εκτός από την Κάρολαϊν. Παντρεύτηκε όταν η Κάρολαϊν ήταν πέντε ετών, που σημαίνει ότι η μικρότερη κόρη έκανε το μεγαλύτερο μέρος της οικιακής δουλειάς. Η Κάρολαϊν και τα άλλα παιδιά έλαβαν μια σύντομη εκπαίδευση, μαθαίνοντας να διαβάζουν και να γράφουν και κάτι περισσότερο. Ο πατέρας της προσπάθησε να την εκπαιδεύσει στο σπίτι, αλλά οι προσπάθειές του ήταν κυρίως επιτυχημένες με τα αγόρια.
Στην ηλικία των δέκα ετών, η Κάρολαϊν χτυπήθηκε από τύφο, ο οποίος επηρέασε την ανάπτυξή της, έτσι ώστε το ύψος της να μην ξεπεράσει το 1,30 μ. Είχε απώλεια όρασης στο αριστερό της μάτι ως αποτέλεσμα της ασθένειάς της. Η οικογένειά της υπέθεσε ότι δεν θα παντρευόταν ποτέ και η μητέρα της θεώρησε ότι ήταν καλύτερο να εκπαιδευτεί στο να είναι υπηρέτρια σπιτιού αντί να μορφωθεί σύμφωνα με τις επιθυμίες του πατέρα της. Ο πατέρας της μερικές φορές επωφελήθηκε από την απουσία της μητέρας της διδάσκοντάς την ατομικά ή συμπεριλαμβάνοντας την στα μαθήματα του αδελφού της, όπως το βιολί. Η Κάρολαϊν επιτράπηκε για λίγο να μάθει ραπτική. Αν και έμαθε να κάνει κεντήματα από έναν γείτονα, οι προσπάθειές της σταμάτησαν λόγω τον πολύωρων οικιακών εργασιών. Για να την αποτρέψουν να γίνει γκουβερνάντα και να κερδίσει την ανεξαρτησία της με αυτόν τον τρόπο, της απαγορεύτηκε να μάθει γαλλικά ή πιο προηγμένα κεντήματα από ό, τι μπορούσε να μάθει από τους γείτονες.